laion/Wikipedia-Exotic huggingface dataset:
פוליה

פּוּליה (באיטלקית: Puglia) הוא מחוז בדרום-מזרח איטליה; חלקו הדרומי הוא חצי האי סלנטו, ה"עקב" ב"מגף האיטלקי". מחוז פוליה גובל בצפון במוליזה, במערב בקמפניה ובבזיליקטה, בדרום במפרץ טאראנטו ובים היוני, ובמזרח בים האדריאטי. שטח המחוז 19,366 קמ"ר, ומספר תושביו מעל 4 מיליון. בירת המחוז היא בארי. המחוז מחולק לשש נפות והן: בארי, ברינדיזי, בארלטה-אנדריה-טראני, פוג'ה, לצ'ה וטאראנטו. שטח נפת פוג'יה חופף פחות או יותר לשטח של "קפיטנטה" (Capitanata). מקור השם קפיטנטה ("קטפנו" ;Catapano) הוא מן המונח הלטיני "קפיטן" אשר משמעותו קפטן. שטח נפת בארי חופף פחות או יותר לשטח של "טֶרָה דִּי בארי" (Terra di Bari).שטח נפת לצ'ה חופף פחות או יותר לשטח של "טֶרָה ד'אוטרנטו" (Terra d'Ótranto ). נפת קפיטנטה בממלכת שתי הסיציליות בשנת 1860 באדום סמל נפת קפיטנטה בממלכת שתי הסיציליות בשנת 1860 נפת "טֶרָה דִּי בארי" (Terra di Bari). בממלכת שתי הסיציליות בשנת 1860 באדום סמל "טֶרָה דִּי בארי" (Terra di Bari). נפת "טֶרָה ד'אוטרנטו" (Terra d'Ótranto ). בממלכת שתי הסיציליות בשנת 1860 באדום סמל "טֶרָה ד'אוטרנטו" (Terra d'Ótranto ). המחוז מרוחק בקצהו הדרומי רק 80 ק"מ מחופי אלבניה הנמצאת מצידו השני של הים האדריאטי. הגידולים החקלאיים במחוז הם: זיתים כרמים דגנים שקדים טבק תאנים כבשים עיזים פרות חזירים בזמנים קדומים מאוד נקרא רק החלק הצפוני של פוליה בשמו הנוכחי; החלק הדרומי, חצי האי סלנטו (Salento) — ה"עקב" ב"מגף האיטלקי" — נקרא אז קלבריה. באזור הר סרסנו נמצאו קברים מהמאה ה-9 לפנה"ס. האזור היה מיושב בתחילה על ידי שבטים איטליים וקבוצות תושבים מיוון הקדומה שישבו במקום עד המאה ה-4 לפנה"ס, אז נכבש המקום על ידי הרומאים. בזמן המלחמות הפוניות לקח המחוז חלק חשוב במלחמה הפונית השנייה. לאחר נפילת רומא התיישבו במקום קבוצות של גותים, לומברדים וביזנטים. במהלך המאה ה-11 נכבשה פוליה על ידי הנורמנים. מידי הנורמנים עברה פוליה לידי ממלכת סיציליה ומשם לממלכת נאפולי. מסוף המאה ה-12 ובתחילת המאה ה-13 הייתה פוליה תחת שלטון בית הוהנשטאופן הגרמני. ערי הנמל של פוליה - בארי וברינדיזי, שימשו כנמל המוצא לספינות המעפילים לארץ ישראל, משלהי מלחמת העולם השנייה ועד הקמת המדינה. אתר האינטרנט הרשמי של פוליה (באיטלקית) אייל גרוס, תענוגות במעוז הבישול הביתי העני: מסע אל הנופים, האוכל, האדריכלות והיין של פוליה, הבלוג של אייל גרוס, 27 בינואר 2009 טל עופר, ‏יעדי טיול בפוליה - סדרה בת שתי כתבות, באתר GoTravel אליאור לוי, פוליה: בקצה המגף האיטלקי מסתתרת חופשה, באתר ynet, 11 ביוני 2013 עדי חשמונאי‏, פוליה: חופשה בעקב של המגף האיטלקי, באתר וואלה, 10 ביוני 2015 לורי שטטמאור, מסע על עקבים: 5 סיבות לבקר בחבל פוליה, באתר ynet, 12 ביוני 2015 משה גלעד, חבל פוליה באיטליה: האיטריה היפה שבקצה המגף, באתר הארץ, 19 במרץ 2018 עכבר העיר, פלאי פוליה: היעד הכי יפה שאתם עדיין לא מכירים, באתר הארץ, 19 במרץ 2018 פוליה, באתר אנציקלופדיה בריטניקה (באנגלית) דוד שושן, החופים, הערים הקטנות, הפסטות והדגים: מסע של סוף קיץ בפוליה, באתר הארץ, 20 בספטמבר 2021 פוליה (איטליה), דף שער בספרייה הלאומית
ארנריה

אֲרֵנָרִיָּה (שם מדעי: Arenaria) הוא סוג של עופות ממשפחת החרטומניים הכולל 2 מינים של עופות ארקטיים שנודדים למרחקים ארוכים. הם מצויים לאורך החופים בעודם מחפשים חסרי חוליות קטנים ושיירים צפים בהם, גם בבריכות סלעים. עופות אלה קטנים יחסית, באורך 20-30 ס"מ והם קרובים לבני הסוג חופית אך מקורם קצר יותר והם בעלי צבעים כהים יותר. בסוג זה שני מינים: ארנריה אדמונית (Arenaria interpres) ארנריה שחורה (Arenaria melanocephala) מדיה וקבצים בנושא ארנריה בוויקישיתוף ארנריה, באתר ITIS (באנגלית) ארנריה, באתר NCBI (באנגלית) ארנריה, באתר GBIF (באנגלית) ארנריה, באתר אנציקלופדיה בריטניקה (באנגלית) לפי המיון של קונגרס האורניתולוגיה הבינלאומי מ-2010 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
Shock Treatment

Shock Treatment, סרט המשך ל-"מופע הקולנוע של רוקי", הוא קומדיה שחורה-מוזיקלית משנת 1981. על אף שעלילת הסרט איננה המשך ישיר של קודמו, בסרט מופיעות מספר דמויות מהסרט המקורי - אותם מגלמים שחקנים חדשים - וכן מספר שחקנים מהסרט המקורי - המגלמים כעת דמויות חדשות. במקור, שם הסרט היה "המופע של בראד וג'נט", והוא כלל קו עלילה דומה ואת אותם השירים, אולם התסריט שוכתב על מנת שניתן יהיה לצלם את הסרט כולו בתוך אולפן, מאחר ששביתה גרמה לכך שלא ניתן יהיה לצלם סצנות חוץ. קריין מציג בפני הצופים את מנהל אולפני הטלוויזיה - פארלי פלייבורס. בעוד פארלי מביט על אולפן הטלוויזיה שלו - שעכשיו מעוצב כמו מיקרוקוסמוס של העיר של דנטון - האולפן מתמלא בהתמדה בקהל צופים - תושבי דנטון לשעבר, אשר שמחים למלא את תפקידם החדש כחברים בקהל האולפן של שידורי טלוויזיה חיים במשך 24 שעות ביממה ("Overture"). יוצא הדופן בחגיגה זו הוא בראד מייג'ורס (קליף דה יאנג), שלמרות התעקשותה של אשתו ג'נט (ג'סיקה הארפר) שהכול יהיה בסדר, הוא אמביוולנטי לגבי השינוי שעובר על עיר הולדתם ("Denton, U.S.A"). בראד וג'נט נבחרים לשמש כמתמודדים בתוכנית "מבוך הנישואים", שעשועון שמטרתו היחידה, ככל הנראה, היא לגרום לאנשים להתאשפז ב-"Dentonvale", בית משוגעים מקומי של דנטון. ג'נט מקבלת את ההזדמנות לאשפז את בראד על ידי המנחה העיוור של התוכנית, אוסטרי בשם ברט שניק (בארי המפריס), שמבטיח לה שהחוויה תשפר את הנישואין שלהם ("Bitchin' in the Kitchen"). פרק זה לוקה בחסר. אנא תרמו לוויקיפדיה והשלימו אותו. "Overture" "Denton U.S.A." "Bitchin' in the Kitchen" "In My Own Way" "Thank God I'm a Man" "Farley's Song" "Lullaby" "Little Black Dress" "Me of Me" "Shock Treatment" "Carte Blanche" "Looking for Trade" "Look What I Did to My Id" "Breaking Out" "Duel Duet" "Anyhow, Anyhow" פרק זה לוקה בחסר. אנא תרמו לוויקיפדיה והשלימו אותו. למרות הציפייה שהייתה טרם הפצת של הסרט (בין השאר, כתוצאה ממסע פרסום בטלוויזיה שכלל תוכנית מיוחדת בשם "The Rocky Horror Treatment"), הסרט היה הן כישלון ביקורתי והן כישלון מסחרי, כאשר הופץ לראשונה כ-"סרט חצות" בלבד, בליל כל הקדושים בשנת 1981. בפועל, הסרט מעולם לא זכה להפצה כלל ארצית בבתי הקולנוע של ארצות הברית. בסופו של דבר, התברר כי עם התקציב הגדול של הסרט, והכישלון שלו בקופות, סרט זה הפך לכישלון גדול עוד יותר מאשר "מופע הקולנוע של רוקי" כאשר זה הופץ לראשונה בבתי הקולנוע, בשנת 1975. עם זאת, במהלך השנים הסרט זכה להפוך להיות סרט פולחן בעבור קבוצת צופים נאמנה. הסרט זכה לדירוג של 40% באתר Rotten Tomatoes, המבוסס על חמש חוות דעת. פרק זה לוקה בחסר. אנא תרמו לוויקיפדיה והשלימו אותו. אתר האינטרנט הרשמי של Shock Treatment "Shock Treatment", במסד הנתונים הקולנועיים IMDb (באנגלית) "Shock Treatment", באתר AllMovie (באנגלית) "Shock Treatment", באתר Rotten Tomatoes (באנגלית) "Shock Treatment", באתר Metacritic (באנגלית) "Shock Treatment", במסד הנתונים הקולנועיים KinoPoisk (ברוסית) Shock Treatment (1981) - Trivia - IMDb "Shock Treatment", באתר ביקורות הסרטים Rotten Tomatoes (באנגלית)
טבעות ריאה

טבעות ריאה הן מערכת טבעות היפותטיות סביב הירח של שבתאי ריאה. אם טבעות אלו אכן קיימות, אז ריאה היא הירח הראשון שיתגלו סביבו מערכת טבעות. נראה שהמערכת מורכבת משלוש טבעות דקות, המורכבות מחלקיקים שקוטרם בין כמה דצימטרים למטר אחד. קיומה של מערכת הטבעות הועלה כהשערה, לאחר שהגשושיות וויאג'ר 1 וקאסיני-הויגנס דיווחו על סטיות מגנטיות על שבתאי, שיכולות להיות מוסברות על ידי קיומן של הטבעות. עם זאת, תצפיות אופטיות שנערכו לכיוון הירח ריאה, לא מצאו עדויות לקיומן של הטבעות. The Dust Halo of Saturn's Largest Icy Moon, Rhea - מאמר מהירחון Science משנת 2008 המתאר את התופעה. "A very sad story": No rings for Rhea after all בלוג מאת אמילי לקדאולה הטוען שעדויות חדשות מלמדות שאין לריאה טבעות. Rhea: Still Ringless
השושלת הווטאסית

השושלת הווטאסית (בברברית: ⵉⵡⴻⵟⵟⴰⵙⴻⵏ; בערבית: الوطاسيون; בתעתיק: אל-ווטאסיון) הייתה שושלת מוסלמית סונית ששלטה על רובה של מרוקו החל משנת 1472 ועד 1554. מרוקו סבלה משבר רב-ממדים וממושך במאה ה-15 וראשית המאה ה-16, שבא לידי ביטוי בכלכלה, פוליטיקה, חברה, תרבות וביציבות של האזור. האוכלוסייה לא צמחה כלל במשך התקופה, והמסחר המסורתי עם אפריקה השחורה נותק לאחר שפורטוגל כבשה את כל ערי הנמל באזור. במקביל עיירות רבות דעכו כתוצאה מכך. הווטאסים היו מבני שבט הזנאטה המשתייך לקבוצה האתנית ברברים. הווטאסים היו מקורבים משפחתית למרינים ששלטו על מרוקו לפניהם, ותחת שלטונם מונו וזירים מבני הווטאסים. עם זאת וזירים אלה מרדו בהמשך כנגד המרינים, ובשנת 1465 הצליחו לתפוס את מקומם בתור השליטים של מרוקו לאחר שהרגו את הסולטאן המריני במרידה בעיר פאס. בתקופת הסולטאן הווטאסי הראשון, מוחמד א-שייח' (1472-1505) השושלת שלטה רק על החלק הצפוני של מרוקו, בעוד שהדרום חולק בין מספר שליטים מקומיים. מרוקו הייתה במגמת דעיכה כאשר השושלת הווטאסית עלתה לשלטון. בעוד שהמרינים ניסו להדוף את הפלישות פורטוגזיות והספרדיות ולעזור לממלכת גרנדה לבלום את הרקונקיסטה של ספרד, הווטאסים התרכזו בצבירת כוח על ידי תמרונים פוליטיים. כאשר נודע למרינים על שאיפות של הווטאסים הם טבחו בהם, ורק אבו מוחמד א-שייח' נותר בחיים. הוא שרד והקים את הממלכה של פאס וייסד את השושלת שירשו בניו. שליטי הווטאסים נכשלו להגן על מרוקו מפני פלישות זרות והפורטוגלים הגבירו את נוכחותם בחוף של מרוקו. הווטאסים ניסו מספר פעמים בראשית המאה ה-16 להחזיר את שליטתם על ערי החוף ובפרט על טנג'יר ואסילה, אך ללא הצלחה. באותו זמן שושלת חדשה קמה בדרום מרוקו, השושלת הסעדית, שהשתלטה על מרקש בשנת 1524 והפכה אותה לעיר הבירה הסעדית. בשנת 1537 מעמדם של הסעדים גבר כאשר לאחר שהם ניצחו את הפורטוגלים בעיר אגדיר. בעוד שהסעדים הצליחו להציג הישגים צבאיים, הווטאסים נקטו במדיניות פיוס כלפי המלכים הקתולים מצפון. כתוצאה מכך רבים מתושבי מרוקו נטו לראות בסעדים כגיבורים, מה שהקל עליהם לגייס כוחות כדי לכבוש מחדש את ערי הנמל מידי פורטוגל. הסעדים גם תקפו את הווטאסים עצמם ואלצו אותם להיכנע. בשנת 1554 הסולטאן הווטאסי האחרון, אבו חסן עלי, עשה ניסיון מרידה אחרון וחזר וכובש את פאס לזמן קצר, אך הסעדים הצליחו לדכא את המרד ולהרוג אותו, בעוד ששאר הווטאסים נמלטו ממרוקו בספינות. הווטאסים שלטו על מרוקו בתקופה הקריטית של הרקונקיסטה וגירוש ספרד, אך הם לא הצליחו לעמוד בפני המעצמות האירופאיות או לשקם כלכלית את מרוקו. רק השושלת הסעדית שבאה אחריהם הצליחה לרסן את ההתפשטות של הממלכות הנוצרית של ספרד ופורטוגל. מדיה וקבצים בנושא השושלת הווטאסית בוויקישיתוף
אנדרטה לבני שכונת בית הכרם שנפלו במלחמת העצמאות

האנדרטה לבני שכונת בית הכרם שנפלו במלחמת העצמאות ניצבת בליבה של שכונת בית הכרם הירושלמית. האנדרטה ניצבת במרכזו של גן העשרים שבשדרות אריאל טמס – מכ"ג יורדי הסירה, אשר היה בן השכונה ושמו מונצח על גבי האנדרטה. הגן משתרע מכיכר דניה ועד לרחוב החלוץ ונקרא על שם עשרים החללים שתושבי השכונה, מהם שישה-עשר שנפלו במלחמת העצמאות וארבעה שנפלו במועדים אחרים לפני הקמת האנדרטה. האנדרטה היא עמוד זיכרון הבנוי אבן בעיבוד טובזה וניצב על גבי בימה בת שלוש מדרגות. על גבי פאתו הפונה אל לב השכונה נחרתה הכתובת: לזכר בנינו שנפלו במלחמת הקוממיות בית הכרם ושכונת הפועלים תשי"ב על גבי פאתו הנגדית של הגלעד נחרתו שמות הנופלים, שנות לידתם ותאריכי נפילתם על פי הלוח העברי. האנדרטה הוקמה על פי הצעת ועד השכונה בשנת 1952. היא מן האנדרטאות השכונתיות הבודדות לנופלים שהוקמו לאחר מלחמת העצמאות. במעלה הגן ובקרבת האנדרטה ניצבת אנדרטה קטנה לזכרו של אריאל טמס. גן הזיכרון (בית הכרם - יפה נוף) האנדרטה באתר "יזכור" קורות החיים של אריאל טמס, באתר "יזכור" של משרד הביטחון
פרנק בלגי

הפרנק הבלגי היה ההילך החוקי ששימש את בלגיה מ-1832 עד 2002, עת יצא משימוש עם המעבר של בלגיה ורוב המדינות האחרות של האיחוד האירופי לאירו. הבנק המרכזי האירופי קבע את שער ההמרה הקבוע שלו: 40.3399 פרנק לאירו אחד. בשנת 1944 הצטרפה בלגיה למערכת המוניטרית הבינלאומית החדשה, שלגביה נקבעו הכללים בוועידת ברטון וודס, בהקמת קרן המטבע הבינלאומית. הפרנק הבלגי התבסס על תקן חילופי זהב, ושילב מערכת גלובלית של שערי חליפין קבועים באמצעות זוגיות עם זהב ודולר אמריקאי. לאחר הפיחות של 1982, שלווה במדיניות רפורמה, הפך הפרנק הבלגי בהדרגה לאחד המטבעות החזקים באיחוד האירופי. ב 1990 הוחלט להצמיד את הפרנק הבלגי למארק הגרמני. בשנה שלאחר מכן קבעה אמנת מאסטריכט את התנאים להצטרפות לאיחוד המוניטרי. מדיה וקבצים בנושא פרנק בלגי בוויקישיתוף שטרות היסטוריים של בלגיה 1945-2002: the rise and the disappearance of the Belgian franc, National Bank of BELGIUM. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
סאמים

המונח "לאפי" מפנה לכאן. לערך העוסק בעיר בפולין, ראו לאפי (עיר). סאמים (ביחיד סאמי), הם בני העם היושב בלפלנד שנמצאת בצפון סקנדינביה. השם לאפים, שמקורו בשפות סקנדינביות כדוגמת שוודית או נורווגית נתפס כפוגעני בעיני רבים מהם, המעדיפים שיקראו להם "סאמים". מרביתם של הסאמים חיים בצפון נורווגיה (בין 40 ל-50 אלף איש) ובצפון שוודיה (כ-17,000). מיעוטם חי בצפון פינלנד (כ-6,000 סאמים) ובצפון רוסיה באזור הגובל עם פינלנד (כ-2,000 סאמים). צפון ומרכז סקנדינביה מכונים בשפת בני הסאמי "סאפמי", היינו, ארץ הסאמי. שפתם של הסאמים נקראת סאמי, והיא משתייכת לקבוצת השפות הפינו-אוגריות. סוברים כי השבטים הסאמים נדדו ממרכז אסיה (מונגוליה) אל צפון סקנדינביה בסוף המילניום הראשון. שבטים אלו היו בעלי תרבות טכנולוגית פשוטה. הפולחן העתיק של הסאמים, השמאניזם, התבסס על אמונה במספר רב של אלים. במהלך המאות האחרונות בהשפעת מיסיונרים פרוטסטנטים, החלו רבים מהסאמים להאמין בנצרות והסתגלו לתרבות המערבית. לסאמים שפה, דגל, ושאיפות לאומיות, והם רואים עצמם כמי שנושלו מאדמותיהם. בשוודיה ונורווגיה נודעו מתחים בין המדינה לבין רצונות הסאמים, הסובלים מהשפעות המודרניזציה, היות שרבים עדיין מקיימים אורח חיים מסורתי. בעקבות הוועידה האירופית שדנה בהגנה על זכויות עמים ילידיים בשנות ה-90 הכירו שלטונות שתי מדינות אלה בתושביהן הסאמים כילידים ולא עוד כמיעוט, ובכך קיוו ליישר את התנהלותן לפי דרישות החוק הבינלאומי. על פי ההערכות מונה האוכלוסייה הסאמית כ-70 אלף נפש. הסאמים מהווים מיעוט בכל המדינות בהם הם יושבים, ולמעשה אף בלפלנד עצמה, בה אין הם מונים אלא כ-3.25 אחוז מהאוכלוסייה, שרובה סקנדינבית. יש המחלקים את הסאמים בחלוקות משנה על פי המדינה או האזור בהם הם יושבים, על פי שפת הדיבור או על פי תעסוקתם או מסורותיהם. חלוקה על פי תעסוקה: סאמים המתקיימים על אייל הצפון, אלו הם בעיקר הסאמים הצפוניים. האייל עודו מהווה משאב חשוב עבורם, והם משתמשים בו לצורכי תעבורה ולצורכי עבודה, וגם מנצלים את בשרו וחלבו כמזון, את עורו ללבוש ולהכנת אוהלים, ואת עצמותיו ליצור כלי עבודה. כיום לרובם יש מגורי קבע באחד מריכוזי הסאמים, אף שבעבר היו נוודים. שוכני החופים וגדות הנהרות, כלכלתם מבוססת על שילוב בין דיג לבין חקלאות. הקבוצה הגדולה כיום אינה עוסקת בדיג ואינה בעלת עדרי איילים. אלו עוסקים לפרנסתם במקצועות שונים, כתיירות. תרבותם של הסאמים נעוצה במרחבי הטבע שבו הם מגדירים את זהותם וחייהם, ושואבת מהקוטביות של החיים באזור הסוב-ארקטי, ולכן הם מייחסים בפולחנם חשיבות רבה לסממנים של חילופי עונות, ציד ושלג, לצד תשומת לב מרובה לפרטי-לבוש, הכוללים קישוטים מוקפדים ומשתנים מקהילה אחת לשנייה - לסאמים של נורווגיה למשל סגנון לבוש שונה מעט מלאחיהם שבפינלנד; הדיאלקטים של שפת הסאמי גם הם אינם אחידים, וכך יתר האפיונים המסורתיים. ועל אף זאת רואים עצמם הסאמים כבני קבוצה אחת. לסאמים דגל, דגל הסאמים, משלהם, ואת חגם הלאומי הם מציינים ב-6 בפברואר. מועצת הסאמי מדיה וקבצים בנושא סאמים בוויקישיתוף ויקיפדיה בשפת סאמי תמר ברס‏, חזרה לעבר, תחילת העתיד: 1,700 בני אדם נגד הטבע, באתר וואלה, 11 בינואר 2018 ההרכב יארנה ומוזיקה סאמית סאמים, באתר אנציקלופדיה בריטניקה (באנגלית) סאמי (עם אירופאי), דף שער בספרייה הלאומית Rapp, Ole Magnus; Catherine Stein (8 בפברואר 2008). "Sámis don't want to be 'Lapps'". Aftenposten. נבדק ב-2008-10-03. {{cite news}}: (עזרה)
Parachutes

Parachutes (בעברית: מצנחים) הוא אלבום הבכורה של להקת הרוק הבריטית קולדפליי. האלבום הגיע למקום הראשון במצעד מכירות האלבומים בבריטניה עם פלטינה משולשת, ונשאר בעשירייה הפותחת למשך 33 שבועות. בארצות הברית, הגיע האלבום למקום 51 במצעד האלבומים של הבילבורד. הגרסה היפנית של האלבום כוללת שני שירים נוספים: Careful Where You Stand ו-For You. פרסי המוזיקה הבריטית 2001 (2001 Brit Awards) - האלבום הבריטי הטוב ביותר. פרסי ה-NME, 2001 - הסינגל הטוב ביותר על "Yellow". פרס גראמי 2002 - אלבום האלטרנטיב הטוב ביותר. העטיפה היא תמונה של גלובוס בעלות של 10£. התמונה צולמה במצלמה חד-פעמית. כמו כן, הגלובוס צולם בווידאו-קליפים של Don't Panic ו-Shiver, וחברי הלהקה לקחו אותו איתם לסיבובי הופעות. המילים Don't Panic לא מופיעות בשיר. המילה Parachutes לא מופיעה כלל בשיר הנושא או באלבום. מידע על האלבום Parachutes באתר MusicBrainz מידע על האלבום Parachutes באתר AllMusic האלבום Parachutes באתר Discogs האלבום Parachutes באתר ספוטיפיי האלבום Parachutes באתר דיזר האלבום Parachutes באתר Yandex.Music (ברוסית) האלבום Parachutes באתר אפל מיוזיק האלבום Parachutes באתר טיידל האלבום Parachutes באתר יוטיוב May 2024 Albums Accreds.pdf, Dropbox
עצם הרקה

עצם הרקה (TA: Os temporale) היא אחת מזוג עצמות המצויות מצידי הגולגולת, ומרכיבות את רוב החלק הצדדי שלה. העצם ממשיכה לכיוון בסיס הגולגולת ומרכיבה חלק קטן ממנו. בכל עצם רקה יש חמישה חלקים: החלק הקשקשתי (Pars squamosa ossis temporalis), החלק העוּלּי (zygomatic), החלק הסלעי (Pars petrosa ossis temporalis), החלק הפטמתי (pars mastoidea), החלק התוּפִּי (Pars tympanica ossis temporalis) וזיז חרטי (Processus styloideus ossis temporale). החלק החשוב ביותר של העצם הוא החלק הסלעי, שבו נמצאת האוזן התיכונה ועצב הגולגולת השמיני, האחראי על השמיעה ועל שיווי המשקל. חלק זה מסתיים בחלק התופי, שאליו מחוברת האפרכסת. בנוסף לעצב השמיני, יוצא מעצם זו גם עצב הגולגולת השביעי, המעצבב את הפנים ואת רוב בלוטות הפנים. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
מידת המניה

במתמטיקה בתחום תורת המידה מידת המניה היא דרך אינטואיטיבית להגדיר פונקציית מידה על כל קבוצה: ה"גודל" של תת-קבוצה הוא מספר האיברים בה כאשר היא קבוצה סופית ואינסוף כאשר היא קבוצה אינסופית. ניתן להגדיר את מידת המניה על כל קבוצה, אך לרוב היא מוגדרת על קבוצה בת מנייה. פורמלית, ניתן להפוך כל קבוצה X {\displaystyle X} למרחב מדיד בעל הסיגמא-אלגברה שהיא קבוצת החזקה של X {\displaystyle X} . מידת המניה על המרחב המדיד הזה היא המידה החיובית μ : P ( A ) → [ 0 , + ∞ ] {\displaystyle \mu :{\mathcal {P}}(A)\rightarrow [0,+\infty ]} המוגדרת כך: μ ( A ) = { | A | | A | < ℵ 0 + ∞ | A | ≥ ℵ 0 {\displaystyle \mu (A)={\begin{cases}\vert A\vert &\vert A\vert <\aleph _{0}\\+\infty &\vert A\vert \geq \aleph _{0}\end{cases}}} מידת המניה היא סיגמה-סופית אם ורק אם המרחב הוא בן מניה. Hansen, Ernst (2009).Measure theory, Fourth Edition, Department of Mathematical Science, University of Copenhagen. Hansen (2009) p.47
חוק כלים שלובים

כלים שלובים הם כלים המאפשרים מעבר נוזל בחופשיות ביניהם. חוק כלים שלובים הוא חוק פיזיקלי הקובע כי גובה פני נוזל מסוים בכלים שלובים ישאף להיות שווה (אם פועל כוח משיכה). דוגמה לחוק כלים שלובים ניתן לראות בגובה פני הים. גובה פני הים בכל רחבי כדור הארץ כמעט אחיד (ההבדלים נובעים מהשפעות של גאות ושפל והפרשי מליחות), בכל הימים המחוברים זה לזה. לכן הפשרת הקרחונים היבשתיים בקטבים תביא לעליית גובה פני הים בכל כדור הארץ, ואיים טרופיים שכל גובהם סנטימטרים ספורים מעל גובה פני הים הנוכחיים יכוסו מים. לעומת זאת, ימים שאינם מחוברים לאוקיינוסים העולמיים הם בעלי מפלס שונה, למשל ים המלח והכנרת, שמפלס מימיהם עולה ויורד במנותק מהאוקיינוסים. גובה פני המים בכלים המחוברים אינו תלוי בצורת הכלי או ברוחבו. לדוגמה, פני הים התיכון ופני האוקיינוס האטלנטי שואפים להיות באותו גובה, מכיוון שהם מחוברים במצר גיברלטר, למרות שהים התיכון קטן ורדוד בהרבה מהאוקיינוס האטלנטי. מאחר שהים התיכון שוכן באזור חם יחסית בתוך אגן סגור כמעט לגמרי, טמפרטורת המים בו גבוהה יותר, והאידוי שלו מהיר יותר מזה של האוקיינוס האטלנטי, ואלמלא היו מחוברים, הוא היה מאבד מגובהו לעומת האוקיינוס האטלנטי (עד כדי התייבשות, כפי שקרה באירוע המסיני). בשל חוק הכלים השלובים, מים רבים זורמים מהאוקיינוס האטלנטי אל הים התיכון דרך מצר גיברלטר, ומאזנים את גובה המים בין שניהם. בשל כך ישנה זרימה חזקה מאוד במצר גיברלטר ממערב למזרח, ואף פעם לא להפך. מבחינה פיזיקלית, מושתת חוק כלים שלובים על עקרון האנרגיה המינימלית. בהינתן מגוון מצבים אפשריים שהמערכת יכולה להימצא בהם, המערכת תימצא במצב בעל האנרגיה הפוטנציאלית הנמוכה ביותר, כל עוד המערכת יכולה לעבור בקלות בין מצבים. האנרגיה הפוטנציאלית של טיפת נוזל מתבטאת בגובהה של הטיפה, כלומר במרחקה של הטיפה ממרכז כדור הארץ. האנרגיה הפוטנציאלית של כל המערכת תהיה הנמוכה ביותר כאשר הנוזל ממלא את המקומות הנמוכים ביותר האפשריים. מכיוון שמדובר בנוזל, הרי שאין כמעט התנגדות של הנוזל לזרימה (צמיגות). לו היה מדובר בזורם צמיג, למשל דבש קר, היה זמן ההגעה לשיווי משקל ארוך יותר. עקרון הפעולה של כלי העבודה שטיכמוס, המשמש לפילוס, מבוסס על החוק. ערך מורחב – מעיין פועם מעיין פועם הוא סוג של מעיין קרסטי, הבנוי על חוק כלים שלובים, ולכן במקום לנבוע בקצב קבוע, הוא פורץ בקילוחים באופן קצוב כפעימות לב. ספיקה בלתי רציפה זו נגרמת מאגירתם של מי תהום בחללים קרסטיים בסלע, אשר מגיעים לסף מילוי מקסימלי, ואז מתרוקנים בבת אחת. ישנם מעיינות שפועמים כל השנה, וישנם שפועלים רק בחלק מעונות השנה. בשיר "כלים שלובים" שכתב אהוד מנור (לחן: יוני רכטר, ביצוע: גידי גוב), ישנה התייחסות לכלים שלובים כתיאור מטאפורי של היחסים בין הדובר לאהובתו. באוניברסיטת תל אביב, מונהגת תוכנית "כלים שלובים" בה לומדים הסטודנטים קורסים מתחומים שונים ממסלולם הראשי חוק הדתיים השלובים, כפרפרזה על "חוק הכלים השלובים", הוא ביטוי המשמש בעיקר בפי חלק מהמגזר הדתי-לאומי בישראל לתיאור התאוריה הפופולרית לפיה בין כל שני אנשים דתיים-לאומיים זרים קיים מכר אחד משותף לפחות. חוק פסקל לחץ הידרוסטטי סיפון (צינור) השיר ׳כלים שלובים׳ באתר: ׳יוטיוב׳.
תנטוס

תָנָטוֹס (ביוונית: θάνατος; באופן מילולי: "מוות") היה התגלמות המוות במיתולוגיה היוונית. הוא שכן בעולם התחתון (אנ') ונחשב לישות מפחידה ביותר, המביאה איתה את צינת הלילה ואימת המוות. בקרב הרומאים הוא נודע כמוֹרְס (Mors). ב"איליאדה" מוזכר תנטוס כאחיו התאום של היפנוס, התגלמות השינה. הסיודוס מציין שתנטוס הוא בנה של ניקס, אלת הלילה, ומציין שהוא (כמו אחיו) נולד מבלי שניקס קיימה יחסי מין. תנטוס כמעט ולא מופיע בסיפורי המיתולוגיה, ומעולם לא הייתה לו כיתת פולחן מרכזית. בשלב מאוחר יותר, דמותו של האדס, אל השאול ושליט המתים, האפילה על דמותו של תנטוס ותפסה את מקומה. באמנות תואר תנטוס כגבר צעיר הנושא לפיד בידו האחת ופרפר בידו השנייה. לעיתים הוצג כבעל כנפיים, הנושא חרב על מותניו. על פי מודל הנפש הפרוידיאני, תנטוס הוא יצר המוות, אחד משני היצרים (לצד ארוס, יצר האהבה והתשוקה המינית), הקבועים בבסיס האיד. זהו יצר המבטא את הכוח ההרסני והאלים שבאדם. האנשה של המוות מדיה וקבצים בנושא תנטוס בוויקישיתוף תנטוס, באתר אנציקלופדיה בריטניקה (באנגלית)
A Song for XX

A Song for XX הוא אלבום הבכורה של הזמרת היפנית איומי האמאסאקי. האלבום הצליח ונמכר ביותר עם מכירות של מעל ממיליון עותקים. למרות שתאריך השחרור הרשמי היה 1 בינואר 1999 נמכר האלבום בחנויות של חברת התקליטים כבר באמצע דצמבר 1998. האלבום הגיע לראש המצעד של אוריקון זמן קצר לאחר יציאתו. האלבום נשאר במצעדים במשך 63 שבועות. מידע על האלבום A Song for XX באתר MusicBrainz האלבום A Song for XX באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
LOVEppears

LOVEppears הוא אלבומה השני של הזמרת היפנית איומי האמאסאקי. באלבום ישנו שילוב סגנונות שונים ובהם ריתם'נ'בלוז, רוק, פופ, דאנס, האוס וטראנס. האלבום, בדומה לאלבום הבכורה של הזמרת, זכה להצלחה רבה ושהה 64 שבועות רצופים במצעד אוריקון, מהם שלושה במקום הראשון. האלבום כולל שני דיסקים. הדיסק ראשון כולל 16 שירים שהוציאה הזמרת אחרי חתימת האלבום הקודם והדיסק שני מכיל גרסאות מיוחדות של שירים מאלבום הבכורה, מהדיסק הראשון של האלבום החדש ושל שירים אחרים. רבים משירי האלבום יצאו גם כסינגלים וארבעה מהם העפילו למקום הראשון במצעד מכירות הסינגלים. מידע על האלבום LOVEppears באתר MusicBrainz האלבום LOVEppears באתר Discogs האלבום LOVEppears באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Duty

Duty הוא האלבום השלישי של הזמרת איומי האמאסאקי. הוא יצא ב-27 בספטמבר 2000. האמאסאקי הוציאה סינגל אחד לחודש, Vogue, Far away, Seasons, מאפריל ועד יוני של שנת 2000. לאחר מכן נודעו שירים אלו כ-"טרילוגיה" עקב האווירה הדומה בשלושת השירים והקליפים המחוברים להם. Duty, כמו אלבומי הסטודיו הקודמים שלה, הגיעה לראשי מצעדי הלהיטים ונמכר בכארבעה מיליון עותקים. הסינגל Surreal יצא לאור אף הוא באותו היום, וכמו Duty, גם הוא הגיע לראשי המצעדים. גם האלבום וגם הסינגל הגיעו למקומות גבוהים במצעדים שבאותו השבוע וקידמו את האמאסאקי למקום הרביעי, אחרי הזמרת סיקו מאטסודה ושני ההרכבים KinKi Kids ו-WANDS. Duty הוא האלבום הנמכר ביותר של האמאסאקי עם מכירות של 2,904,420 ביפן. האלבום שהה במקום הראשון במצעדים במשך 3 שבועות. הוא ממוקם במקום ה-22 ברשימת האלבום הנמכרים ביותר ביפן בכל הזמנים. הערה: הקליפים של vogue - Far away - SEASONS מחוברים. הערה: השיר ever free לא יצא בשום אלבום. מספר קטלוגי: AVCD-30108 תאריך יציאה: 26 באפריל 2000 המקום הגבוה ביותר אליו הגיע המצעדים: 3 מספר שבועות במצעדים: 17 מספר העותקים שנמכרו: מעל 770,000 מספר קטלוגי: AVCD-30118 תאריך יציאה: 17 במאי 2000 מקום בפסגת המצעדים: 2 מס' שבועות במצעדים: 13 מס' העותקים שנמכרו: מעל 570,000 מספר קטלוגי: AVCD-30119 תאריך יציאה: 7 ביוני 2000 המקום הגבוה ביותר אליו הגיע המצעדים: המקום הראשון מספר שבועות במצעדים: 21 מספר העותקים שנמכרו: מעל 1,300,000 מספר קטלוגי: AVCD-30175 תאריך יציאה: 27 בספטמבר 2000 המקום הגבוה ביותר אליו הגיע המצעדים: המקום הראשון מס' שבועות במצעדים: 7 מס' העותקים שנמכרו: מעל 417,000 הערה: גם לסינגל זה יצאו לאור רק 300,000 עותקים מספר קטלוגי: AVCD-30184 תאריך יציאה: 1 בנובמבר 2000 מקום בפסגת המצעדים: 2 מס' שבועות במצעדים: 8 שבועות מס' העותקים שנמכרו: מתוך 300,000 נמכרו כל 300,000 העותקים. מידע על האלבום Duty באתר MusicBrainz האלבום Duty באתר Discogs האלבום Duty באתר ספוטיפיי האלבום Duty באתר יוטיוב